Diari Oficial de la Generalitat Valenciana


Sumari del DOGV 1936, del 04-01-1993 (1993/826788)

ORDRE de 25 de novembre de 1992, de la Conselleria d'Economia i Hisenda, per la qual acorda cedir l'ús d'un equip de laboratori d'idiomes al Centre Penitenciari de Fontcalent (Alacant).
-----------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1992/11/25/(4)/dof/vci/html**

### Dades del document

Número de DOGV
:   1936

Data del DOGV
:   04-01-1993

Secció del DOGV
:   DISPOSICIONS GENERALS

Número del document
:   1993/826788


Data del document
:   25-11-1992

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 25 de novembre de 1992, de la Conselleria d'Economia i Hisenda, per la qual acorda cedir l'ús d'un equip de laboratori d'idiomes al Centre Penitenciari de Fontcalent (Alacant).  
El Director del Centre Penitenciari de Fontanet (Alacant) ha sol·licitat, amb data 2 de setembre de 1992, la cessió d'un laboratori d'idiomes, destinat a l'educació dels interns encaminada a una millor reintegració en la societat.  
El Director dels Serveis Territorials d'Agricultura i Pesca a Alacant comunicà amb data 1 d'abril de 1991 que l'equip del laboratori d'idiomes no era ja necessari, que es trobava en desús des de fa bastants anys, a causa de l'obsolescència i inadequació per a les necessitats actuals de l'Institut Politècnic de Formació Professional Marítimo- Pesquera.  
El Secretari General de la Conselleria d'Agricultura i Pesca ha proposat, amb data 15 d'octubre de 1992, la cessió de l'equip de laboratori d'idiomes al centre penitenciari esmentat.  
Vist, en sentit ampli, el que disposen els articles 41 i següents de la Llei 3/1986, de 24 d'octubre, de Patrimoni de la Generalitat Valenciana, quant a la cessió gratuïta de béns per a fins d'utilitat pública i interès social.  
Vistes les competències que, en virtut del que disposa l'article 7 de la mateixa Llei de Patrimoni de la Generalitat Valenciana, corresponen a la Conselleria d'Economia i Hisenda, en matèria d'administració, defensa i conservació del Patrimoni de la Generalitat Valenciana,  
ORDENE  
Article primer  
Rebre de la Conselleria d'Agricultura i Pesca els béns mobles que a continuació s'indiquen i posteriorment cedir-ne l?ús al Centre Penitenciari de Fontcalent (Alacant), destinat a l'educació dels interns d'aquest centre.  
Un laboratori electrònic d'idiomes, marca Celma, model Amèrica, compost per:  
- Taula consola de professor, amb quatre calaixos i un central, en fusta color noguera. Està dotada de: magnetòfon, control remot per a engegament i atur dels magnetòfons dels alumnes i d'un tocadiscs.  
- 30 cabines d'alumne, en tauler folrat de formica, agrupades en 10 mòduls.  
- 30 magnetòfons per a alumnes.  
- 30 microauriculars per a alumnes.  
Article segon  
La cessió de l?ús s'efectua per un termini de 10 anys, sempre que es complesca la finalitat assenyalada en l'article anterior, amb la possibilitat de, una vegada transcorregut aquest termini, mantenir la cessió durant la resta de vida útil dels béns mobles en qüestió.  
Article tercer  
La cessió es realitza amb les condicions següents:  
- El cessionari es farà càrrec de les despeses de conservació i manteniment dels béns l?ús dels quals es cedeix, i qualsevol altra despesa que se'n derive.  
- La cessió queda condicionada a la utilització dels béns esmentats per a l?educació i el perfeccionament dels interns del Centre Penitenciari de Fontcalent.  
Article quart  
Aquesta cessió es formalitzarà en la corresponent acta de lliurament que serà subscrita per la persona en qui delegue el Centre Penitenciari de Fontcalent i pel Director General de Tributs i Patrimoni de la Conselleria d'Economia i Hisenda, el qual vetlarà pel compliment del termini i de les condicions de la cessió.  
València, 25 de novembre de 1992.- El Conseller d'Economia i Hisenda: Antoni Birlanga Casanova.


Còpia Permalink ELI